Die kind is reeds oorgeplaas na ’n algemene saal in die Steve Biko- akademiese hospitaal waar sy waarskynlik vir nog ses weke tot twee maande behandel moet word.
“Sy sê die slang het haar gepik, maar haar pa het hom geslaan. ’n Slangkenner het ons gesê die skade dui daarop dat die slang haar dalk eers gewaarsku het deur haar op die elmboog te byt sonder om gif vry stel. Dit is hoekom die wond aan die elmboog minder ernstig is. Toe hy steeds bedreig voel, het die slang haar aan die vinger gebyt en gif vrygestel.”
Laat verlede week was dokters nog erg bekommerd oor haar toestand. Haar lyfie was goudgeel soos haar lewer gesukkel het en sy het erg opgeswel. Sy was ook ’n ruk op ’n respirator, maar teen gister was selfs die suurstofpypies na haar neusie nie meer nodig nie.